Veediewe slaan toe, sny beeste keelaf | Netwerk24
Deur Marietie Louw-Carstens 02 Junie 2020 11:08
Brig. Motlafela Mojapelo, polisiewoordvoerder in Limpopo, sê agt beeskarkasse is Maandagoggend omstreeks 01:00 in die Palmietfontein-gebied langs die pad na die silikonmyn gekry.
Mojapelo sê dit lyk asof die diewe die skrik op die lyf gejaag is, want hulle het die bebloede karkasse net so in die veld gelos. Van die kapmesse wat gebruik is om die diere mee vrek te maak is ook in die veld gekry.
Een van 11 beeste wat keelaf gesny is op 'n hoewe buite Polokwane in Limpopo. Foto: SAPD
Dit is die tweede keer in twee dae dat veediewe op dieselfde hoewe toeslaan.
Mojapelo sê daar is Saterdag op ook op die einste hoewe drie beeste keelaf gesny. Die karkasse is in die veld opgesny en die diewe is met die vleis vort.
Lt.genl. Nneke Ledwaba, polisiehoof in Limpopo, het die voorvalle veroordeel en sê alles moontlik sal gedoen word om die skuldiges op te spoor.
Die polisie ondersoek 'n klag van veediefstal. Enigiemand met inligting wat kan help om die skuldiges aan te keer kan kapt. Lucky Ramashale by 082 371 8117 of die polisie se noodnommer by 10111 bel.